data.title: Pericay no considera Pérez-Ribas nou líder de Ciutadans a Balears
data.context: El portaveu de Ciutadans, Xavier Pericay, derrotat a les primàries per encapçalar la llista al Parlament de les Illes Balears per Marc Pérez-Ribas, no considera que l'aspirant a la presidència del govern sigui el nou líder del partit i pensa que els afiliats que van votar al seu rival creien que es dirimia el lideratge. Segons que ha dit, Pericay no veu 'motius' per a incorporar Pérez-Ribas al comitè balear de Ciutadans, i ha atribuït a la seva candidatura 'molt soroll, moltes trucades, moltes pressions sobre els afiliats', a alguns dels quals s'haurien promès càrrecs en la pròxima legislatura, segons 'rumors'. El portaveu parlamentari i de la direcció ha dit que encara no ha parlat amb el guanyador de les primàries i ha confirmat que no anirà en cap llista electoral. Tanmateix, ha dit que mantindrà totes les seves responsabilitats durant la resta de la legislatura. 'No s'ha valorat la feina que he fet', ha assumit en analitzar el resultat de les eleccions internes, el format, entén, no afavoreix el debat i el contrast d'idees entre candidats i permet la presentació d'aspirants sense avals. La derrota de Pericay coincideix amb les negociacions de la cúpula de Ciutadans de fitxar l'ex-president José Ramón Bauzá, al que Pericay s'havia mostrat absolutament contrari.
data.text: al comitè balear de Ciutadans
data.id: P_226_C_226_Q1
data.question: On creu Xavier Pericay que no s'ha d'incorporar Pérez-Ribas?
data.text: càrrecs
data.id: P_226_C_226_Q2
data.question: Què hauria promès la candidatura de Pérez-Ribas a alguns afiliats?
data.text: No s'ha valorat la feina que he fet
data.id: P_226_C_226_Q3
data.question: Què ha dit Pericay a l'analitzar el resultat de les primàries?